Λίμπερλαντ

Το κίτρινο συμβολίζει το φιλελευθερισμό, το μαύρο την αναρχία/επανάσταση και στο κέντρο βρίσκεται το ''εθνόσημο'' του μικροέθνους.
Η Λιβερλανδία ή Λίμπερλαντ (επίσημα: Ελεύθερη Δημοκρατία της Λιβερλανδίας) είναι αυτοαποκαλούμενο μικροέθνος, το οποίο διεκδικεί ένα τεμάχιο αμφισβητούμενης γης στη δυτική όχθη του ποταμού Δούναβη, ανάμεσα στην Κροατία και τη Σερβία. Ανακηρύχθηκε για πρώτη φορά στις 13 Απριλίου 2015 από τον Τσέχο πολιτικό και ακτιβιστή Βιτ Γιέντλιτσκα. Η επίσημη ιστοσελίδα της Λιβερλανδίας ισχυρίζεται ότι το κράτος δημιουργήθηκε εξαιτίας της διαμάχης Κροατίας και Σερβίας για τα σύνορα. Δεν υπάρχει διπλωματική αναγνώριση της Λιβερλανδίας από κανένα μέλος των Ηνωμένων Εθνών. Νομικοί εμπειρογνώμονες στη Σερβία και την Κροατία ισχυρίζονται ότι οι διεκδικήσεις του Γιέντλιτσκα στερούνται νομικής βάσης. Η Κροατία και η Σερβία έχουν χαρακτηρίσει τις διεκδικήσεις αυτές ως ανόητες, παρόλο που οι δύο χώρες έχουν αντιδράσει με διαφορετικό τρόπο. Στις 24 Απριλίου 2015, το υπουργείο Εξωτερικών της Σερβίας δήλωσε ότι αν και η υπόθεση θεωρείται ασήμαντη, το «νέο κράτος»' δεν προσκρούει στα σερβικά σύνορα, τα οποία διαγράφονται από τον ποταμό Δούναβη. Η Κροατία δήλωσε ότι μετά από διεθνή διαιτησία θα πρέπει η περιοχή να ανατεθεί στην Κροατία ή στη Σερβία και σε καμία τρίτη πλευρά.

Οι Κροατικές αρχές έχουν μπλοκάρει την πρόσβαση στην περιοχή από τις αρχές του Μαϊου 2015. Ο Βιτ Γιέντλιτσκα έχει κρατηθεί από τις Κροατικές αρχές δύο φορές μέσα σε ένα μήνα για λιγότερο από μία ημέρα.

 Τοποθεσία 
μικρογραφία|250x250εσ|Η περιοχή που διεκδικεί η Λιβερλανδία με πράσινο χρώμα. Στον χάρτη αναφέρεται ως "Siga". 
Τα κομμάτια με κίτρινο χρώμα είναι τα αμφισβητούμενα εδάφη ανάμεσα στην Κροατία και τη Σερβία.
Από τους Πολέμους της Γιουγκοσλαβίας, κάποιες εκτάσεις γης ανάμεσα στη Σερβία και την Κροατία έχουν αμφισβητηθεί, όπως το νησί του Βούκοβαρ και το νησί Σαρενγκράντ. 

Η περιοχή έχει έκταση περίπου 7 τετραγωνικών χιλιομέτρων και το μεγαλύτερο μέρος της καλύπτεται από δάση, ενώ δεν υπάρχουν κάτοικοι. Ένας δημοσιογράφος που πήγε στην περιοχή βρήκε ένα σπίτι, το οποίο ήταν εγκαταλελειμμένο για περίπου 30 χρόνια. Ο προσβάσιμος δρόμος ήταν σε κακή κατάσταση.

 Ιστορία 

 Διακήρυξη 
Το ύψωμα της σημαία στην περιοχή Γκόρνια Σίγκα έγινε από τον Βιτ Γιέντλιτσκα και κάποιους από τους ακολούθους του την ίδια μέρα που ανακηρύχθηκε αυτό το «κράτος». Η σημαία αποτελείται από ένα κίτρινο φόντο, που συμβολίζει τον φιλελευθερισμό με μία μαύρη οριζόντια λωρίδα στο κέντρο, που συμβολίζει την αναρχία ή την επανάσταση και πάνω από τη λωρίδα αυτή είναι το εθνόσημο της Λιβερλανδίας. Ο Γιέντλιτσκα είναι μέλος του τσέχικου Κόμματος Ελεύθερων Πολιτών, του οποίου η ιδεολογία βασίζεται στις αρχές του κλασικού φιλελευθερισμού.

Ο Γιέντλιτσκα ισχυρίστηκε ότι ούτε η Σερβία, ούτε η Κροατία, αλλά ούτε και κανένα άλλο κράτος δεν ήγειρε αξιώσεις για την περιοχή αυτή. Ο Γιέντλιτσκα είπε τον Απρίλιο του 2015 πως μία επίσημη διπλωματική διακοίνωση θα σταλεί στην Κροατία και τη Σερβία και αργότερα σε όλα τα άλλα κράτη με επίσημο αίτημα τη διεθνή αναγνώριση.

Στις 18 Δεκεμβρίου 2015 ο Γιέντλιτσκα διοργάνωση μία συνάντηση κατά την οποία παρουσίασε την «πρώτη κυβέρνηση της Λιβερλανδίας» και τους υπουργούς οικονομικών, εξωτερικών, εσωτερικών και δικαιοσύνης, καθώς επίσης και τους δύο αντιπροέδρους.

 Αντιδράσεις 
Νομικοί εμπειρογνώμονες στη Σερβία και την Κροατία ισχυρίζονται ότι οι διεκδικήσεις του Γιέντλιτσκα στερούνται νομικής βάσης. Οι δημοσιογράφοι δεν είναι σίγουροι για το εάν οι διεκδικήσεις του Γιέντλιτσκα είναι σοβαρές.

 Πρόσβαση 
Η Κροατία έχει αναπτύξει αστυνομικές δυνάμεις στην περιοχή για να εμποδίσουν τα μέλη και τους υποστηρικτές της Λιβερλανδίας  

να φτάσουν στην περιοχή.

Αρχικά, Τσέχοι δημοσιογράφοι μπορούσαν να εισέλθουν στην περιοχή μαζί με τον Γιέντλιτσκα. Μία ομάδα δημοσιογράφων από το σερβικό δημόσιο κανάλι Radio Television of Vojvodina προσπάθησαν να επισκεφθούν την περιοχή για να καταγράψουν τα γεγονότα, αλλά ισχυρίστηκαν ότι η κροατική συνοριοφυλακή τους αρνήθηκε πρόσβαση στην περιοχή και τους είπε πως η σημαία υπεστάλη.

Μία ομάδα Βόσνιων δημοσιογράφων από το Dnevni Avaz επιχείρησαν να επισκεφθούν την περιοχή και ενημερώθηκαν από την κροατική αστυνομία ότι επιβάλλεται πρόστιμο σε όσους επισκέπτονται την περιοχή γύρω από τα σύνορα με αμάξι. Έπειτα δανείστηκαν ποδήλατα, όμως συνάντησαν λίγο αργότερα μία ακόμα περιπολία που τους απαγόρευσε να συνεχίσουν.

 Ιθαγένεια 
μικρογραφία|Πιστοποιητικό ιθαγένειας  Λιβερλανδίας.
Σύμφωνα με την επίσημη ιστοσελίδα της Λιβερλανδίας μόνο οι κομμουνιστές, οι νεοναζί και άλλες ακραίες ομάδες δεν θα μπορούν να πάρουν ιθαγένεια. Σύμφωνα με την The Guardian μέσα σε μία εβδομάδα υπήρξαν 200.000 αιτήσεις χορήγησης ιθαγένειας. Στις αρχές Μαΐου του 2015, η Λιβερλανδία χορήγησε τις πρώτες ιθαγένειες (περίπου 30).

 Αναγνώριση 
Δεν υπάρχει καμία διπλωματική αναγνώριση της Λιβερλανδίας από κανένα μέλος του Οργανισμού Ηνωμένων Εθνών (ΟΗΕ).

 Παραπομπές 

 Εξωτερικοί σύνδεσμοι 

 Επίσημος ιστότοπος (αγγλικά  και τσεχικά)
 Συνέντευξη με τον ιδρυτή Βιτ Γιέντλιτσκα (τσεχικά)
 Άρθρο στο InSerbia 
 Welcome to Liberland, the World’s Newest Country (Maybe) 


Κατηγορία:Αμφισβητούμενες περιοχές
Κατηγορία:Μικροέθνη
Κατηγορία:Σύνορα Κροατίας-Σερβίας
Κατηγορία:Εδαφικές διαμάχες της Κροατίας
Κατηγορία:Εδαφικές διαμάχες της Σερβίας
Κατηγορία:Ελευθερισμός